KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. március 10-i rendkívüli ülésére)

TÁRGY: A 2009. ÉVI KÖLTSÉGVETÉS MÓDOSÍTÁSA

Kiskőrös Város 2009. évi költségvetése módosításának megalapozottságához, a központi és helyi adatok egyezőségének biztosításához, a korábbi évek gyakorlatának megfelelően szükséges a helyi önkormányzatok sajátos bevételeit, központosított előirányzatokat, valamint a normatív hozzájárulások és támogatások jogcímenkénti összegeit és forrásait egyeztetni a Magyar Államkincstár (továbbiakban: MÁK) adataival. Az adatok nem érkeztek be 2010. február 28-ig, így az államháztartás működési rendjéről szóló 292/2009. (XII.19.) Korm. rendelet 68.§ (3) bekezdésében; az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII.24) Korm. rendelet 10.§ (1) bekezdésében, valamint Kiskőrös Város 2009. évi költségvetéséről szóló 2/2009. (II.12) önk. rendelet 12.§ (3) bekezdésében foglaltak nem voltak teljesíthetőek.
A MÁK adatai 2010. március 5-én kerültek feltöltésre. 

A Város éves költségvetési rendeletének jelenlegi módosítását elsősorban a következő tételek teszik szükségessé:
A MÁK megküldte a 2009. évi beszámoló összeállításához szükséges adatokat, a helyi önkormányzatok sajátos bevételei, központosított előirányzatok, egyéb kötött felhasználású támogatások, normatív támogatások vonatkozásában, a központi és helyi adatok egyezőségének biztosítása érdekében. Ez több tétel esetén idézett elő módosításokat.

A MÁK megküldte a decemberi normatív, kötött felhasználású támogatások jóváhagyott összegeit, ezek átvezetése megtörtént. 

Az októberi normatíva lemondás során az alapfokú művészetoktatásban résztvevők számának csökkenése következtében 922eFt-tal csökkent az állami hozzájárulás összege.

A prémiumévek programban résztvevő személlyel kapcsolatos egyes munkáltatói költségek fedezetére benyújtott igénylés kapcsán 325eFt-ot térített meg a MÁK.

A Város a Jókai utca felújításához 4.297 eFt központosított támogatásban részesült.

A kisebbségi önkormányzatok előirányzatai változásainak beépítése a határozatok szerint történt meg.

Az önkormányzat működési hiánya összességében nem változott.

A fentiek alapján javaslom, hogy a képviselő-testület Kiskőrös Város 2009. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös, 2010. március 8.


Domonyi László s.k.


                                                                                                              polgármester
PAGE  
2

